Document ID: 32009R0150

NARIADENIE KOMISIE (ES) č. 150/2009
z 20. februára 2009,
ktorým sa mení a dopĺňa nariadenie (ES) č. 619/2008, ktorým sa vyhlasuje stála verejná súťaž na vývozné náhrady týkajúce sa určitých mliečnych výrobkov
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 161 ods. 3, článok 164 ods. 2 písm. b) a článok 170 v spojení s článkom 4,
keďže:
(1)
V nariadení Komisie (ES) č. 619/2008 (2) sa stanovujú pravidlá verejnej súťaže týkajúcej sa vývozných náhrad za prírodné maslo v blokoch patriace pod číselný znak ex ex 0405 10 19 9700, maslový olej v nádobách patriaci pod číselný znak ex ex 0405 90 10 9000 a sušené odstredené mlieko patriace pod číselný znak ex ex 0402 10 19 9000.
(2)
Stála verejná súťaž je vyhlásená s cieľom určiť vývozné náhrady pre tieto mliečne výrobky. V súlade s článkom 4 ods. 2 nariadenia (ES) č. 619/2008 sa každá lehota na predkladanie ponúk uskutoční raz mesačne. S cieľom lepšie reagovať na zhoršenú situáciu na trhu s mliečnymi výrobkami, by sa mali postupy na predkladanie ponúk, ktorými sa určujú vývozné náhrady, organizovať dvakrát mesačne.
(3)
Nariadenie (ES) č. 619/2008 by sa preto malo zodpovedajúcim spôsobom zmeniť a doplniť.
(4)
Kvôli naliehavej potrebe poskytnúť účinné podporné trhové opatrenia by malo toto nariadenie nadobudnúť účinnosť deň po jeho uverejnení.
(5)
Opatrenia ustanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
PRIJALA TOTO NARIADENIE:
Článok 1
Článok 4 ods. 2 nariadenia (ES) č. 619/2008 sa mení a dopĺňa takto:
1.
V prvom pododseku sa úvodné slová nahrádzajú takto:
„Každá lehota na predkladanie ponúk sa začína o 13:00 (bruselského času) v utorok pred uplynutím lehoty na predkladanie ponúk uvedenej v treťom pododseku s týmito výnimkami:“.
2.
V treťom pododseku sa úvodné slová nahrádzajú takto:
„Každá lehota na predkladanie ponúk sa končí o 13:00 (bruselského času) v prvý a tretí utorok v mesiaci s týmito výnimkami:“.
Článok 2
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 20. februára 2009

Labels: 3
17